**รายงานการประชุม**

**ผู้บริหาร หัวหน้าส่วนราชการ หัวหน้างาน**

**ครั้งที่ ๑ ประจำปี ๒๕๕๙**

**วัน จันทร์ ที ๔ มกราคม ๒๕๕๙ เวลา ๑๐.๐๐ น.**

**ณ ห้องประชุมเทศบาลตำบลบ้านนา**

**เริ่มประชุมเวลา ๑๐๐๐น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายกเทศมนตรี 1.ให้บุคลากรดำเนินการเตรียมความพร้อม เพื่อรองรับการเข้าระบบแท่ง

2.เตรียมความพร้อมเป็นเจ้าภาพร่วมในการประชุมสันนิบาตภาคใต้ โดยพัทลุงเป็นเจ้าภาพ แต่ยังไม่กำหนดวันเวลาในการประชุมที่แน่นอน

3.ขอเชิญร่วมชมการแข่งขัน อบจ.คัพ ปีนี้พัทลุงเป็นเจ้าภาพ และทาง อบจ .ขอให้รถกูภัยและเจ้าหน้าที่ประจำรถเข้าร่วมอำนวยความปลอดภัย 3 วัน ทาง อบจ. จะทำหนังสือมาอีกที

4.เรื่องการจัดงานปีใหม่ ขอขอบคุณทุกคนมากครับที่ให้ความร่วมมือเป็นอย่างดี ปีนี้ก็พร้อมกว่าในทุกๆปีที่ผ่านมาครับ

ที่ประชุม - รับทราบ

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

ที่ประชุม - มติที่ประชุมเห็นชอบ

**ระเบียบวาระที่ ๓ เรื่องเพื่อพิจารนา**

**3.1 การจัดงานวันเด็กแห่งชาติ วัน เสาร์ ที่ 9 มกราคม 2559 ณ อาคารเอนกประสงค์ หมู่ ที่ 3 ( กองการศึกษา )**

**นายกเทศมนตรี** - การเตรียมการจัดงานวันเด็กก็เป็นไปตามขั้นตอนที่มอบหมายไว้ไม่มีปัญหาอะไร ส่วนชุดการแสดงที่จะขอเข้าร่วมก็ให้สอบถามรายละเอียดมาให้เรียบร้อยเพื่อสะดวกต่อการลำดับกำหนดการ เพราะเราจะให้ทุกชุดแสดงแล้วเสร็จแค่ครึ่งวัน อาหารที่จัดเลี้ยงในงานก็ประมาณ 8 อย่าง ซึ่งได้รับการสนับสนุนมาเป็นจำนวนหนึ่ง ก็ถือว่าคงพอที่จะรองรับเด็กและผู้ร่วมงาน ในวันที่ 9 มกราคม 2559 นี้ครับ ส่วนทางเจ้าของโครงการต้องการอะไรเพิ่มเติม ก็ลงพื้นที่จัดได้เลยครับ เพราะทางกองช่างก็ได้ดำเนินการเตรียมสถานที่อยู่ที่นั่น ขอฝากทุกคนพรุ่งนี้ให้ช่วยกันพัฒนาบริเวณจัดงานด้วยครับ

ที่ประชุม **- รับทราบ**

**3.2 การเปิดศูนย์อาคารเอนกประสงค์ ม.3 (งานสวัสดิการสังคม/งานส่งเสริมการท่องเที่ยว)**

นายกเทศมนตรี - พิธีเปิดอาคารเอนกประสงค์ คงนิมนต์พระมาทำพิธีเพื่อความเป็นสิริมงคล นายกองค์การบริหารส่วนจังหวัดพัทลุง เป็นประธานในพิธีครับ

- กิจกรรมทอดผ้าป่า ได้ดำเนินการแจกซองป่าผ้าไปหมดแล้วครับ เราจะเอาเงินส่วนนี้ไปซื้อเก้าอี้และเครื่องเสียงติดตั้ง ให้กับศาลาอเนกประสงค์

- พิธีมอบเตียงไว้สำหรับผู้ป่วยติดเตียง ให้ทำสมุดการยืมด้วยครับ ตรงนี้ให้เกียรติ อสม. เป็นหลัก เพราะ อสม. เป็นผู้ช่วยหาทุนมาสมทบในการซื้อเตียงครับ ทั้ง 3 กิจกรรม เราจัดให้เสร็จในวันเดียวกัน

ที่ประชุม **- รับทราบ**

**3.3 การรับลงทะเบียนผู้สูงอายุ ผู้พิการ เพื่อรับเบี้ยยังชีพ ประจำปี 2560**

นักพัฒนาชุมชน - ผู้สูงอายุที่ต้องขึ้นทะเบียนสำรวจตามทะเบียนราษฎร์ จำนวน 93 คน คนพิการขึ้นทะเบียน 3 ราย ค่ะ

**3.4 การรับลงทะเบียนเพื่อรับสิทธิ์เงินอุดหนุน เพื่อการเลี้ยงดูเด็กแรกเกิด**

นักพัฒนาชุมชน - คุณสมบัติรับเงินอุดหนุนเพื่อการเพื่อเลี้ยงดูเด็กแรกเกิด 400 บาท

ขึ้นทะเบียนแล้ว จำนวน 8 ราย ส่งข้อมูลให้ พมจ. แล้วค่ะ แต่ทาง พมจ.จะนำรายชื่อไปตรวจสอบกับประกันสังคมอีกทีค่ะ เพื่อการใช้สิทธิ์ที่ชัดเจน เพราะถ้ามีสิทธิ์รับประกันสังคมอยู่แล้วจะไม่ได้รับสิทธิ์ตรงนี้ค่ะ

นายกเทศมนตรี - เรื่องการสำรวจผู้พิการที่ยังไม่ได้รับสิทธิ์ฝากประธานสภาฯ ช่วยประสานสมาชิกสภาฯในเขตพื้นที่ ที่รับผิดชอบช่วยสำรวจให้ด้วยครับ

ที่ประชุม - รับทราบ

**3.5 เรื่องการพิจารณาการดำเนินการจัดซื้อจัดจ้างโครงการสิ่งก่อสร้าง งบประมาณจ่ายขาดเงินสะสม ( กองช่าง )**

ผู้อำนวยการกองช่าง - ตามที่สภาเทศบาลตำบลบ้านนาได้อนุมัติจ่ายขาดเงินสะสมแล้วนั้น ปัญหาก็ คือ ยังไม่ได้รับสำเนาบันทึกรายงานการประชุมสภาฯ เพื่อเป็นเอกสารแนบให้การทำจัดซื้อจัดจ้างครับ

นายกเทศมนตรี - ตรงนี้จะให้ทางเลขาสภาฯดำเนินการให้ครับ

ที่ประชุม - รับทราบ

**3.6 เรื่องการพิจารณาซ่อมแซมถนนผิวจราจรลูกรัง ภายในตำบลบ้านนาที่ชำรุดเสียหาย ในช่วงฤดูฝน (กองช่าง )**

ผู้อำนวยการกองช่าง -การซ่อมแซมถนนภายในตำบลบ้านนาที่ชำรุดเสียหายนั้นรบกวนให้ท่านสมาชิกสภาฯได้ทำการสำรวจและแจ้งมาทางกองช่างเพื่อได้ดำเนินการซ่อมแซม เพราะบางครั้งอาจจะไม่ทั่วถึงครับ

นายกเทศมนตรี -ขอฝากประธานสภาเทศบาลให้แจ้งสมาชิกสภาเทศบาลทราบด้วยครับ และอีกเรื่องหนึ่ง คือ ชุดเครื่องออกกำลังกายที่ติดตั้งให้หมู่บ้านไปนั้น คงตั้งหางบประมาณมาซื้อเพิ่มเติม เพราะไม่เพียงพอต่อการใช้ออกกำลังกายของประชาชนในตำบล เพราะประชาชนได้ให้ความสำคัญในการออกกำลังกายมากครับ ตรงนี้จึงถือเป็นความเดือดร้อนที่จะต้องเพิ่มจำนวนชุดออกกำลังกาย

ที่ประชุม - รับทราบ

**ระเบียบวาระที่ ๔ เรื่องอื่น ๆ ( ถ้ามี)**

จพง. ส่งเสริมการท่องเที่ยว - ขอเสนอการขึ้นสำรวจน้ำตกเขาคราม อยากให้ผู้นำในพื้นที่ร่วมเดินทางสำรวจ เพราะสามารถเป็นข้อมูลให้กับนักท่องเที่ยวหรือผู้มาเยือนได้ค่ะ

นายกเทศมนตรี - เรื่องนี้ขอฝากท่านรอง สุทิน สุขแสง และประธานสภาฯ ในฐานะเจ้าของพื้นที่ให้พยายามขึ้นไปสำรวจดูแลน้ำตกเขาครามในเวลาว่างด้วยครับ หลังที่วันที่ 13 มกราคม ไปแล้วเราจะไปพัฒนาน้ำตกกันอีกครั้ง ที่วางแผนไว้จะทำศาลาไว้ 1 หลัง และเททางท้าวเพิ่มเติมที่น้ำตกเขาคราม ส่วนสถานที่ท่องเที่ยว อื่นๆ คงมีแต่การพัฒนาทำความสะอาดอย่างเดียวครับ

ประธานสภาฯ - เรื่องน้ำตกเขาครามอาจจะมีปัญหาเรื่องน้ำแห้งและปริมาณปลาที่เพิ่มจำนวนจึงอยากให้ทำที่กักเก็บน้ำ เรื่องของอาหารปลามีจำนวนน้อยไม่พอกับปริมาณปลาในตอนนี้ครับ

นายกเทศมนตรี - ปัญหาเรื่องปริมาณน้ำคงเก็บได้เพียงนำกระสอบทรายมากั้นไว้เพราะถ้าใช้ปูนอาจเป็นอันตรายต่อปลา ส่วนเรื่องอาหารทางเทศบาลจะจัดให้เดือนล่ะกระสอบ ขอให้ช่วยย้ำคนให้อาหารปลาด้วยว่าให้แต่ปริมาณพอดีครับไม่ควรมากเกินไป เรื่องงบประมาณท่องเที่ยวที่จัดงานสะพานประวัติศาสตร์ทางจังหวัดพัทลุงให้งบประมาณมาแสนกว่าบาทครับ

และขอฝาก 4 เรื่องครับ

1. เรื่องการทำงานของบางงานถ้ามีปัญหาเกี่ยวกับคนหรืองานให้มาบอกได้เลยไม่ต้องเกรงใจ เพราะจะได้ทำงานกันอย่างเต็มที่

2. เรื่องการใช้โทรศัพท์มือถือให้เหมาะสมกับเวลางาน

3. การแต่งกายให้ยึดมาตรฐานตามที่กำหนดกันไว้

4. การเบิกจ่ายเช่าซื้อบ้านพักของข้าราชการ ถ้ามีความประสงค์ก็ให้ทำเรื่องมาตามความเป็นจริง เพื่อรองรับการถูกตรวจสอบ

นายศรัญญู ชูเกลี้ยง - ก็ฝากเรื่องการเตรียมข้อมูล คำถาม ปัญหาต่างๆทุกเรื่องมาให้

รองนายกเทศมนตรี เรียบร้อย เมื่อเปิดการประชุมกันแล้วมีปัญหาอะไรก็ให้ซักถามกัน ในที่ประชุม และงานทุกงานต้องมีปฏิทินงานในการดำเนินการรวมถึงกำหนดวันแล้วเสร็จที่แน่นอน ให้ทุกคนกล้าเสนอความคิดแนวทาง และสิ่งใหม่ๆ โดยยึดการให้บริการความพอใจของประชาชนเป็นหลัก ขอขอบคุณทุกคนที่ให้ความร่วมมือในการทำงานและกิจกรรมต่างๆ อย่างเต็มที่ครับ

ที่ประชุม - รับทราบ

**ปิดประชุม เวลา ๑๑.๔๐ น.**

(ลงชื่อ)......รัตติกาล ชุมชู...............ผู้จดบันทึกรายงานการประชุม

( นางสาวรัตติกาล ชุมชู )

จ้างเหมาบริการ

(ลงชื่อ).....สมนึก มาสวัสดิ์.........ผู้ตรวจบันทึกรายงานการประชุม

( นายสมนึก มาสวัสดิ์ )

หัวหน้าสำนักปลัดเทศบาล